### Beslutning

Godkendt.

### Sagsfremstilling

## Resume og sagens baggrund

BDO søger på vegne af Fællesorganisationens Boligforening afd. 114 om forhøjelse af eksisterende byggekredit i forbindelse med den igangværende helhedsplan.

Kommunalbestyrelsen godkendte på sit møde den 27. maj 2020 skema B med en støttet anskaffelsessum på 45.118 t. kr.

Ansøgning om forhøjelse af byggekredit kræver kommunalbestyrelsens godkendelse.

## Indstillinger

Økonomidirektøren indstiller,

1. At der gives garanti med en forhøjelse af byggekredit på 931 t. kr.
2. At sagen genfremsendes, når endelig låneoptagelse kan finde sted
3. At der forinden igangsætning er indhentet de evt. nødvendige tilladelser, jfr. Victor Carlsen, lokalplaner mv.

## Behandling

Økonomiudvalget, Kommunalbestyrelsen.

## Sagsfremstilling

[adresse] har undervejs i renoveringen fundet yderst nødvendige ændringer i byggeudførelsen pga. bygningsmæssige forhindringer, som ikke ville kunne holdes inden for det oprindelige skema Nora Eriksen

Landsbyggefonden har tidligere godkendt en overskridelse på 5.307 t. kr. (alle ydet som støttede lån), således at skema C opnår en højere renoveringssum på 50.425 t. kr.

Yngve Karlsen har på vegne af bygherren derfor ansøgt Landsbyggefonden om yderligere midler til følgende:

* Ekstra fundering gavle
* Følgearbejder til PCB i fuger vinduer – udskiftning af sålbænke mm.
* Ændring i planer for genhusning
* Ekstra honorar

Denne merudgift skønnes til 931 t. kr. således at skema C opnår en samlet renoveringssum på 51.356 t. kr.

Den af Landsbyggefonden oprindeligt anførte forventede huslejeforhøjelse vil være uændret, idet Landsbyggefonden har godkendt og vil supplere med øget lån og/eller driftsstøtte til dækning af en højere ydelse på det støttede lån.

Jyske Bank er orienteret i forhold til såvel den løbende byggekredit som realkredittilbud, men af hensyn til forhøjelse af byggekredit, har Jyske Bank anmodet om en bekræftelse fra Kalundborg Kommune på accept af den dermed forhøjede garanti.

## Økonomiske konsekvenser

Garantien får kun bevillingsmæssige konsekvenser for kommunen, såfremt Fællesorganisationens Boligforening ikke er i stand til at betale lånet. Garantien påvirker ikke den kommunale låneramme.

### Sagens forløb

17-08-2022 Økonomiudvalget
Anbefales.